**Годишен отчетен доклад**

 **за дейността на НЧ „Елин Пелин 1896“ за 2022 година**

 Елин Пелинската общественост , основателно може да се гордее с най-старото читалище в Общината – НЧ „Елин Пелин 1896“.Вече 127години работи като поддържа духа, културния живот, съхранява и предава традициите и обичаите на жителите на общината.

 Няма никакво съмнение и нищо не може да се сравни с живото изкуство!

То, живото изкуство, никога няма да има своя еквивалент в което и да било електронно изкуство, независимо в каква степен то ще завладява света. Това, разбира се, не е призив да му обявим война или да влизаме в битка с компютрите и другите електронни средства.

Това е апел – успоредно с него да успеем да съхраним през следващите години живото изкуство и да поставим основите, върху които то може да просъществува векове.

Защото нищо не може да бъде толкова истинско, толкова дълбоко и проникновено като песента, мелодията, танца или словото, изпълнени на живо – на сцена или другаде, пред видими и адекватно реагиращи, а не пред въображаеми зрители. Защото единствено и само живото изкуство е истинското и пряко съприкосновение с публиката.

 Изминалата година дейността на читалището беше организирана съгласно приетия културен календар и програма за развитие на читалищната дейност през 2022 г., приети на заседание на Читалищното Настоятелство и представени в Община Елин Пелин. Настоятелството и служителите при читалището разкриват все нови дейности, които да си осигуряват самофинансиране, чрез такси ,наеми и др.Финансите винаги не са достигали за реализиране на всички наши проекти и идеи, но при рационално има използване сме успявали да задоволим голяма част от потребностите.

 Основни цели, които си поставихме бяха:

 - Да съхрани за поколенията богатите фолклорни традиции, да обнови и обогати националното ни танцово и песенно културно наследство;

 - Да стимулира процесите на съхраняване и популяризиране на местната и регионална специфика на обредност,
като част от системата на фолклорната култура и мястото ѝ в съвременните културни процеси;

 - Да провокира интереса на децата и младежите към усвояване на местната фолклорна традиция.

-Развитие и подпомагане на любителското творчество

- Работа по проекти

- Партньорство с Общинското ръководство, други НПО иСдружения, бизнес.

Организация на читалищната дейност:
Читалищното настоятелство, което работи през 2022 г., е избрано на 15 март 2022 година на Общо отчетно изборно събрание и се състои от 7 човека.И проверителна комисия от трима човека.
В организационната си и практическа работа настоятелството се ръководи от Устава на читалището и Закона за народните читалища, както и от решенията на Общото събрание.
За отчетния период настоятелството проведе своите заседания като спазваше Устава на читалището чл.20 т.1
Обсъжданите въпроси бяха основно финансово - стопански, както и организационно - творчески. Всички заседания са протоколирани.

Дейности в НЧ“Елин Пелин 1896“

1.Музейна сбирка работи повече от 35 години като основно извършва: събирателска, проучвателска, експозиционна и съхраняваща работа.Изучаваща историята, народното творчество и бит на Шопите.Музейният уредник сътрудничи на Община Елин Пелин и местните медии в гр.Елин Пелин, води строга отчетност на над 3000 експонати и фото-документални материали, помага на ученици и студенти за курсови работи, изготвя родословни дървета.Разполага с отремотнирано помещение, със съвременен облик и хранилище, в които се съхраняват експонатите.

Събирателска работа и дарения: - от 8 човека и организации бяха получени дарения:вещи от народния бит в миналото, елементи на носии, книги, документи и снимки.

Проучвателска работа:Записани спомени от възрастни хора за миналото, народните традиции, спорта и пр., събрани бяха данни от държавни е частни архиви, направени бяха 8 тематични разработки.

Популяризаторска работа: На 19 май бяха изнесени лекции за миналото на града пред ученици , на 29 септември в читалището бе представено пред обществеността документалното издание“Войнска памет на Община Елин Пелин“, на 13 ноември бяха показани местния бит и традиции в експозициите на музейна сбирка на чуждестранни гости от балканските страни.

Изготвихме-7 родословни дървета, помогнахме с материали и консултации за подготвянето на следдипломна квалификация, дипломна работа и курсова работа и 15 други услуги.

Според бюджета, който подсигурихме бяха частично обработени дървените експонати в изложбената зала на муззейната сбирка.

Работехме и по проект в партньорство с Интеркултура отчетохме проекта по фонд култура за популяризиране на музейната експозиция„Времеви перспективи“. НЧ „Елин Пелин 1896“ гр.Елин Пелин – Музейна сбирка, организира работилница „Докусни се до миналото, слей се с традициите и пренеси в бъдещето“.Тя се състоя на два етапа.Първият беседа и възстановка на музейни експонати, които са се използвали в миналото.С помощта на доброволци – фотограф и деца от школите в читалището, направихме фотосесия, на която показахме автентични костюми и уреди от бита.Това са уреди, техники и технологии, използвани в домашнато занаятчийство и текстилно производство.Вторият етап от работилницата, представи традиционна и модерна интерпретация на работа с вълна – плъстене на вълна.

2.Шопски ансамбъл „Ради Радев“.Единствения в България Шопски ансамбъл.Утвърждава званието „Представителен“, който се присъжда от ЦИОФ.Днес към него работи главен художествен ръководител и двама музиканти.Ансамбъла активно участва във местния културно- обществен живот.Тази година чествахме 55 години Шопски ансамбъл.Събитието се реализира и изцяло финансира от Община Елин Пелин.То се състоя в рамките на Шопски празник 2022 година, с Концерт – спектакъл „Път през жаравата“.С тематични танци отправиха поздрави към участниците във Фестивалите организирани в Община Елин Пелин : На гости у шопско“ – маскарадни игри , „Лазарица“.Участие в във празничните концерти и програми на Община Елин Пелин и Читалище“Елин Пелин 1896“.Направиха две творчески подготовки.Отлично представяне във Фолклорен празник в Бистрица.Участие в Празничен концерт“114 години независима България“

Към ансамбъла има ...

3.Детско-юношеска школа, с ръководител г-жа Яна Йорданова.Тя се разделя в няколко групи , в тях се подготвят бъдещите танцьори.Децата взеха участие в Шопски празник 2022год, в празничните концерти и събития в града,отлично се представиха на 19 международен фестивал – Приморско 2022год като бяха отличени с купа, отлично представяне но Оро се вие, цървули се кинат“ с.Първомай – трето място и специална награда на фондация“Константин Руйчев“ на телевизия Родина., участие във Фолклорен фестивал-Витоша-гр.София,участие в прозничния концерт по повод 145 години от рождението на писателя Елин Пелин.Участие и отлично представяне в ММФФ“Фолклор, майсторство и традиции“ в Италия, участие в първи МФФ“Разметаница пее и танцува“гр.Бобов дол, където бяха удостоени с престижната награда Гранд При.

4. Шопска академия – любителски клуб.Те взеха участие в Шопски празник 2022год, НФФ На хоро при шопите, където журито им присъди специална награда за най-емоционално изпълнение., участие в международен фестивал „Нишавски хоровод“, Сърбия.Участие и присъдено трето място в НФК „Оро се вие, цървули се кинат“с.Първомай, участие в първи МФФ“Разметаница пее и танцува“гр.Бобов дол, където спечели първо място.

5.Детска фолклорна група „Шарени мъниста“, в нея участват деца до 12 годишна възраст.Разучават автентичен фолклор,шопски хумор, правят възстановки на народни обичаи, съпроводени са с жива музика.Имат ръководител и музикант.Участваха в НФФ“Лазарица 2022“, където бяха отличени с второ място.Първа награда на групата от фестивал на шопската песен в с.Лукорско.В празнични концерти.

6.Детска вокална група „Камбанки“.Групата е създадена преди 42години и една от най-добрите в България.Тя е създадена от г-жа Бинка Георгиева, която бе и дългогодишен ръководител.Тук в тази дейност можем да покажем етикет на приемственост, която е и една от нашите основни цели.От две година ръководители на групата са Сашка Спасова и Стела Стоянова, бивши Камбанкикоито успешно водят групата и поради големия интерес , разделят групата на малки Камбанки и големи.Няма празник, концерт или събитие на местно ниво, в което да не участват.Отличават ги винаги с първи места от конкурси и фестивали от национални и международни сцени.Участие в международен фестивал“ Абанико“ 2022год., където спечелиха първо място в раздел Народна песен и покана за участие във фестивал Вива Италия – Рим.Отлично представяне и в Националния фестивал за млади изпълнители“Родолюбие“ гр.Панагюрище.Отлично представяне и в Тържествения концерт на 6май-Деня на храбростта и празника на Българската армия.Участие в празничен концерт –годишнина в с.Байлово.Участие във празничен концерт „Да посрещнем пролетта с любими български песни“Участие в Шопски празник 2022година .С концерт-продукция закриха един успешен творчески сезон.Участие в Празничен концерт 114 години независима България.Участие в програмите на Коледните базари в гр.София и гр.Елин Пелин.

7.Школа по пиано.Една от най-добрите в България, с изключително подготвени и талантливи ученици участват в национални и международни конкурси и фестивали, на които се отличават с първите места .Над 40 години преподавател е г-жа Бинка Георгиева, която всеотдайно и професионално подготвя своите възпитаници.Както винаги Продукциите по пиано преминават при изключителен интерес и на високо ниво.Младите и талантливи пианисти и тази година показаха отлично подготовка и участваха в много фестивали.В международен конкурс за млади изпълнители бяха отличени с първа награда-Пламена Руева и Рая Койнарова - втора награда.На коледната продукция по пиано, г-жа Георгиева връчи наградите-статуетки, медали и грамоти на отличилите се деца в Международен Коледен фестивал“Аз уча музика“ гр.Варна.

8.Школа по китара с ръководител г-н Кирил Гунчев.Има 12 индивидуални ученика и група „Огнени китари“.Продукциите се провеждат при изключителен интерес от родители и приятели на китарите.Участват в концерти, фестивали и конкурси.Участие в Национален фестивал-конкурс“Музика без граници“гр.София, където бяха отличени с златен медал-Атанас Тодоров, второ място и медал Виктор Йорданов, Трето място и медал Анжела Димитрова и специални награди за Йоанна Маркова, Екатерина Николова и Иван Постолов.В етап на сформиране на рок-банда със две бас китари и барабани.

9.Народен хор „Димитър Динев“..Той е основан през 60-те години на миналия век.Хорът притежава широк диапазон в стиловата палитра на своя репертоар- от изворна народна песен на шопския регион до многогласна обработка,авторски композиции,старинни ортодоксални песнопения.Високи оценки и награди от наши и чужди специалисти .Дългогодишен, над 25 години ръководител и диригент г-жа Илка Димитрова.Участие в НФФ-Костандово.В момента тече усилена подготовка и репетиции за предстоящото честване през април на 100 години от рождението на Димитър Динев и 60години Народен хор в читалището.

10.Женска фолклорна група „Новоселки“.Групата пеят автентични народни песни.Ръководител Илка Димитрова .Женска фолклорна група „Новоселки“ е създадена 1965 година за Първият фолклорен фестивал в Копривщица и още тогава печели златен медал.Участват във всички общински мероприятия и концерти.И тази година на групата взе участие във Фолклорния фестивал в Копривщица и бе наградена с медал и грамота за отличното си представяне.Участие в НФФ“Лазарица 2022“, където заслужено спечелиха – първо място в категория обработен фолклор.Отлично представяне и Национален фолклорен фестивал-Костандово.

11.ВИС „Нежни струни“ , група за стари градски и шлагерни песни.Атрактивна група, която от любов към музиката и старите градски песни, ни вдъхнови да организираме един от най-добрите фестивали за стари градски песни“Празник на любовта и виното“.През изминалата година, ръководител на групата стана г-жа Соня Станчева, която с нови сили, идеи и ентусиазъм поднови репертоара и визията на групата.Взеха участие в Празничната програма по случай селищния празник в с.Богданлия.Участие и първа награда статуенка от Националния фестивал на старата градска и шлагерна песен“Празник на любовта и виното“2022 год.Наградени с медали са индивидуалните изпълнители Тимчо Нечев и Стефанка Тодорова.Отлично представяне на групата и на индивидуалните изпълнители Тимчо Нечев и Красимир Ликов в Фестивал на старата градска песен „От небето идва любовта“с.Чавдар.Участие в теливизионно предаване по ТВ“Скат“.Участие в празнична програма в с.Чурек.Участие в коледен концертв с.Елешница.

12.Група „Кадифе“.Ръководител г-н Кирил Гунчев.Различни хора с различни професии, но с еднородно хоби и любов към българските песни.Групата изпълнява популярна българска музика.Участва в много събития, благотворителни концерти, фестивали.Организират музикални вечери с други популярни изпълнители.През тази година, читалището организира концерт „Да посрещнем пролетта...“ с група Кадифе и приятели.В големия салон на читалището се бяха събрали жители и гости, фенове на групата, които посрещнаха пролетта с любими български песни.Те завладяха публиката с своите изпълнения.Гост изпълнители на концерта бяха и поп певеца Даниел Деянов, Емил Трайчев, ДВГ „Камбанки“ и Любителски клуб“Шопска академия.

13.Школа по класически балет.Професионално обучение, преподава се от балетмайстор-педагог.Децата от групата по класически балет се приемат в Националното училище по танцово изкуство-гр.София, където ще продължат обучението си, за да го превърнат в тяхна професия.Участие във Международна танцова олимпиада – Ниш, Сърбия, където спечелиха първо място и бяха наградени със златни медали, купи и грамоти.Участие в международен испански фестивал-НДК, София, където получиха трето място, медали и дипломи.Участие на балеринките в малката възрастова група в Руска балетна олимпиада, където спечелиха първо място, купа, златни медали и дипломи.

14.Школа по актьорско майсторство, която работи по учебна програма, която включва: сценично поведение, разработване на етюди и пиеси, развиване на правоговор и представяне пред публика, работа с различни емоции, обучение на основно актьорско майсторство, публична реч.Школата се откри с прожекция на филм и специални гости режисьори, сценаристи,бъдещи лектори ,гости които се запознаха с екипа на школата и целогодишната програма за обучение.

15.Школа по приложни изкуства – Тематични творчески работилници

16.НОВО БРЕЙК ТАНЦИ с Иво

Организатори сме на два фестивала: „Празник на любовта и виното“, фестивал за стари градски и шлагерни песни и „Пролетни струни“, фестивал за струнни инструменти.

 „ Празник на любовта и виното“ се организира от НЧ „Елин Пелин 1896 „ с партньорство с Община Елин Пелин и Сдружение „Шопкиня“. Този музикален форум се утвърждава като един от най-добрите празници на старата градска и шлагерна песен, целящ да даде възможност за изява на групите за стари градски песни от цяла България, да възроди и обогати градската песенна традиция, както и да достави удоволствие на ценителите на песента. И тази година поради противоепидемичните условия, поради пандемията го проведохме във виртуален формат.Над 150 бяха участниците, които бяха наградени с грамоти, статуетки и медали.Най-добрите изпълнения, които ни бяха изпратени ги споделихме на фейсбук страницата на читалището.

 Фестивал „Пролетни струни“ се организира за пета година от НЧ „Елин Пелин 1896“, като целите са:

Осъществяване на културен обмен, създаване на условия за установяване на контакти и сътрудничество между децата от различните школи от общината, страната и чужбина, приобщаване към културните ценности на музикалното изкуство

Издирване и популяризиране на млади таланти и предоставяне на възможности за творческа изява, взаимодействие и обмяна на опит между различни състави, клубове и школи от страната

Запознаване с новите тенденции в областта на музиката

Обогатяване и разнообразяване репертоара на колективите, разширяване на участията им.

„Пролетни струни“, тъй като се провежда в края на м.април се състоя на външната сцена.Той се разделя на два етапа: първият е конкурс по пиано, в който взеха участие 25 деца от София и региона.И втори етап , представяне на Музикални школи – клас китари.Участници бяха Музикално училище „Престо“ гр.Благоевград,ученици от муз.школи гр.София и гр.Елин Пелин .Всички участници бяха наградени с медали и диплом за участие за индивидуалните изпълнители и статуетки и диплом за участие за групите.Фестивалът премина при изключителен интерес от гражданите на Община Елин Пелин и гостите на града.

 В проведената Кулинарна изложба, в дните на Шопски празник 2022г., която организатор беше читалището и по нейна идея вече е Кулинарен фестивал“Гозбите на шопа“, отборът на НЧ "Елин Пелин 1896" гр.Елин Пелин взе участие, тематично представяне и демонстрация на живо и спечели второ място в категория „Традиционно автентично ястие „

Изказваме огромна благодарност на Димитринка Кимилска, Пламен Петров, Лили Деянова, Руска Георгиева, Пепа Реджова, Ади, Светла Гидикова, на екипа от НЧ "Елин Пелин 1896" за изключителното им отношение и всеотдайност.И не на последно място да се поздравим с отличните резултати, те са огледало на нашата екипна работа.

 Открихме новият творчески сезон – 1 октомври – Световен ден на музиката с Ден на отворените врати в НЧ „Елин Пелин 1896“ гр.Елин Пелин.

 Читалището периодично организира и творчески срещи с хора на изкуството и изложби.Едно от интересните събития, които организирахме бе съвместно с посолството на Северна Корея, реализирахме изложба.Картините съчетават блясък и цвят на мидени черупки и раковини, които са основен материал в тях.Освен картини са представени и гоблени от фина ръчна бродерия.

 Всички дейности в читалището се ръководят и управляват от читалищното настоятелство,което на своите заседания е обсъждало въпроси свързани с финансовата дейност на читалището,художествено—творческа , въпроси за ремонт на сградата и кадрови въпроси.Повечето от членовете редовно са участвали в заседанията.Решения са вземани само с мнозинство и са изпълнявани в поставените срокове.

 За постигнатите резултати в читалищната дейност , благодарим и на на Община Елин Пелин, която ни предоставяше автобусите си за да могат читалищните колективи да участват в националните конкурси и фестивали за което им изказваме специална благодарност.Общината като представител на държавната власт редовно осигурява полагащата се субсидия.

 За да придържаме интереса на участниците в дейностите, на посетителите и публиката постоянно се опитваме да обогатяваме и разнообразяваме културната програма, да осъвременяваме материалната база.Затова всяка година в план-програмата си поставяме задачи и цели, анализираме силните страни, слабите страни, възможностите и заплахите, които стоят пред нашето читалищата.Без осъвременяване и ремонтиране на базата, репетиционни, музикални кабинети е много трудно да се привличат малките деца и младежите.И тази година със собствени средства изцяло отремонтирано бе малкото фойе към салона.Започнат бе и ремонт на помещения за съблекални и гардероб на костюмите на Шопски ансамбъл“Ради Радев“, финансиран от Община Елин Пелин.

 И тази 2022 година беше много успешна за нас в работата ни по проекти.Отчетохме проектите без забележки от 2021година.

 Единият от тях, бе:„Времеви перспективи“ на Интеркултура.В този проект сме партньори с Природо-научен музей с.Черни Осъм, Музеят на хумора и сатирата – Габрово, Читалището в с.Костенец.Проекта представлява микроинкубатор в полза на обновена връзка с публиката на културни организации от по-малки населени места в България. Това са организации, двигател в живота на своите общности, които се стремят към творчески сътрудничества извън обичайните рамки, за да изградят трайна връзка със своята публика – на място и онлайн. В работна група организации и ментори ще разработят механизми за оценяване на ефекта от дейностите им върху публиките и за по-ефективното свързване с тях. Ще бъдат разработени нови културни продукти с добавена стойност и ще се анализира въздействието им върху публиката.Тук ще направим експеримент, с който да популяризираме Музейната сбирка. Ангажиране на младежи от школите към читалището в доброволчество чрез популяризиране на музейната сбирка онлайн и на място. Онлайн – чрез TikTok, на място – с включване в работилници за българския бит. За целта ще се работи с артист или етнолог (артист, който се занимава с текстил или приложни изкуства), който ще запознае доброволците с работата със съответните инструменти (стан, устройство за биене на масло, други) в работилница. Запознавайки се с метода на работа, неговата история и значение за обществото, доброволците ще могат да създадат видео съдържание, което предава това знание. Целта ще бъде привличане на повече хора към работилници от вида, които да се провеждат тематично четири пъти в годината..В него се цели да се включат повече участници, след първоначалния експеримент. Завръщането част от участниците в експеримента + увеличаване на интереса към читалището, чрез популяризиране на техните творби, ще бъдат индикатори за успех на място.

Достигането до съответните целеви публики на място и онлайн също ще гарантира успех в тези аспекти на експеримента.

Отчетен бе и проекта „Полянци край Струма“ на Празничния концерт на 1 ноември – Ден на народните будители.

 По идея, иниациатива и много работа на г-н Борислав Ковачев, ръководител на Шопски ансамбъл Ради Радев, читалището отново спечели проект „Празник в Новоселци“.Проекта е реализиран с подкрепата на Национален фонд култура, по програма за възстановяване и разитие на организации в областта на любителското творчество.Основно цел на проекта:Празникът в Новоселци включва изработка на сценично произедение – спектакъл – танцова сюита, с всички формации на Шопски ансамбъл“Ради Радев“-деца, юноши, любители и Представителен състав – който спектакъл ще осигури достъп на масовия съвременен зрител до пресъздаването на автентично веселие, празнични неделни сбирки на селския мегдан.Обща стойност на проекта 30000лева.Начало 5.09.2022 год..Край 18.08.2023год.

Ще завършим с равносметка за 2022 година...

Проекти към Национален фонд култура по програма Любителско творчество – 2 проекта

Фестивали, организирани от читалището - 2

Концерти – 5

Театри, гостуващи постановки – 16

Кинопрожекции – 10

Тематични работилници – 4

Фотодокументални експозиции – 2

Представяне на книги – 2

Продукции на музикалните школи -4

Участия във фестивали – 28

Участия в ТВ и радио предавания – 2

Напълно изпълнен и преизпълнен Културен календар за дейност за 2022 година.

 Екипът на НЧ „Елин Пелин 1896“, благодари на самодейците, която възраст е от 3 до 93 години.Благодари на преподавателите, ръководителите на школите и съставите, на музикантите.Благодари на местната власт и местната общност за безрезервното доверие и партньорство.Отчитаме изключително успешна година.Пожелаваме Ви да сте здрави и да преизпълним амбициозните си поставени цели по новата план програма за 2023година.